भोपाल में बुधवार देर शाम आवारा कुत्तों के एक झुंड ने 6 साल के बच्चे को अपना शिकार बनाया. छोटे बच्चे का नाम आदित्य बताया जा रहा है. दरअसल आदित्य अपने दोस्तों के साथ खेल रहा था. इस दौरान ही कुत्तों ने उस पर हमला किया. कुत्तों ने आदित्य के सिर, हाथ, पांव पर पंजों से हमला किया जिसके बाद बच्चा बुरी तरह से जख्मी हो गया. आदित्य को ICU में भर्ती कराया गया है जहां उसका इलाज चल रहा है. परिजन इस घटना के लिए नगर निगम को दोषी ठहरा रहे हैं.